# **ANNEX 3**

**ACORD D’ENCÀRREC DE TRACTAMENT DE DADES PERSONALS**

1. **Objecte de l’encàrrec del tractament**

Mitjançant aquestes clàusules s’habilita el*(contractista)*, encarregat del tractament, per tractar per compte de la Federació de Municipis de Catalunya, responsable del tractament, les dades de caràcter personal necessàries per prestar el servei de

*(identificar el contracte i núm. d’expedient)*.

**El tractament consistirà en:** (*descripció detallada del servei)*

Concreció dels tractaments a realitzar *(marcar amb una X):*

Recollida Registre

Estructuració Modificació

Conservació Extracció

Consulta Comunicació per transmissió

Difusió Interconnexió

Acarament Limitació

Supressió Destrucció

Comunicació Altres .........

# **Identificació de la informació afectada**

Per executar les prestacions derivades del compliment de l’objecte d’aquest encàrrec, l’FMC , responsable del tractament, posa a disposició del contractista, encarregat del tractament, la informació que es descriu a continuació *(enumeració de les dades a les quals tindrà accés el contractista i que són objecte de l’encàrrec de tractament)*:

• .............

• .............

• .............

El responsable declara que se sotmet a la normativa nacional i de la Unió Europea aplicable en matèria de protecció de dades personals i que disposa de les autoritzacions necessàries per permetre a l’encarregat l’accés i el tractament de les dades esmentades.

Categories de persones interessades: *ciutadans / usuaris / clients / treballadors / pacients/ Menors / persones discapacitades / ... (indicar l’opció que escaigui, es pot fer constar més d’una categoria si el tractament ho requereix)*

# **Durada**

Aquest encàrrec de tractament de dades té la mateixa durada que el contracte de serveis adjudicat al contractista, incloses les pròrrogues, si n’hi ha.

Una vegada finalitzat el contracte de serveis, l’encarregat del tractament ha de retornar al responsable les dades personals i suprimir qualsevol còpia que estigui en el seu poder, amb excepció del que preveu el darrer paràgraf de l’apartat q) de la clàusula següent.

# **Obligacions de l’encarregat del tractament**

L’encarregat del tractament i tot el seu personal s’obliguen a:

1. Utilitzar les dades personals objecte de tractament, o les que reculli per a la seva inclusió, només per a la finalitat objecte d'aquest encàrrec. En cap cas pot utilitzar les dades per a finalitats pròpies.
2. Tractar les dades d’acord amb les instruccions del responsable del tractament*.*

Si l'encarregat del tractament considera que alguna de les instruccions infringeix la Llei orgànica 3/2018, de 5 de desembre, de protecció de dades personals i garantia dels drets digitals (en endavant LOPDGDD) i el Reglament (UE) 2016/679, del Parlament Europeu i del Consell de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (en endavant RGPD), l'encarregat n’ha d’informar immediatament el responsable.

1. Incorporar els tractaments que duu a terme en execució d’aquest encàrrec al seu Registre de les categories d’activitats de tractament efectuades per compte del responsable (l’FMC), amb el contingut de l’article 30.2 de l’RGPD:
   1. El nom i les dades de contacte de l'encarregat i del responsable del tractament (i el seu representant, si en tenen), així com del delegat de protecció de dades.
   2. Les categories de tractaments efectuats per compte del responsable.
   3. Si escau, les transferències internacionals de dades personals a un tercer país o organització internacional, inclosa la identificació d’aquest país o aquesta organització internacional, i en el cas de les transferències indicades a l'article 49, apartat 1, paràgraf segon de l’RGPD, la documentació de garanties adequades.
   4. Una descripció general de les mesures tècniques i organitzatives de seguretat relatives a:

* La pseudonimització i el xifrat de dades personals.
* La capacitat de garantir la confidencialitat, la integritat, la disponibilitat i la resiliència permanents dels sistemes i serveis de tractament.
* La capacitat de restaurar la disponibilitat i l’accés a les dades personals de forma ràpida, en cas d’incident físic o tècnic.
* El procés de verificació, avaluació i valoració regulars de l’eficàcia de les mesures tècniques i organitzatives que garanteixen l’eficàcia i seguretat del tractament.
* (*L’encarregat del tractament pot establir altres mesures tècniques i organitzatives que consideri adients).*

1. No comunicar les dades a terceres persones, tret que tingui l'autorització expressa del responsable del tractament, en els supòsits legalment admissibles.

L’encarregat del tractament pot comunicar les dades a altres contractistes, encarregats del tractament del mateix responsable, d'acord amb les instruccions del responsable. En aquest cas, l’òrgan de contractació ha d’identificar, prèviament, el contractista o contractistes als quals s'han de comunicar les dades, les dades a comunicar i les mesures de seguretat que cal aplicar per procedir a la comunicació.

Si l'empresa contractista ha de transferir dades personals a un tercer país o a una organització internacional, en virtut del Dret de la Unió o dels estats membres que li sigui aplicable, ha d’informar el responsable d'aquesta exigència legal de manera prèvia, tret que aquest dret ho prohibeixi per raons importants d'interès públic.

1. Mantenir el deure de secret respecte de les dades de caràcter personal a les quals hagi tingut accés en virtut d’aquest encàrrec, fins i tot després que en finalitzi l’objecte.
2. Garantir que les persones autoritzades per tractar dades personals es comprometen, de forma expressa i per escrit, a seguir les instruccions del responsable, a respectar la confidencialitat, en els termes que el responsable exigeixi, i a complir les mesures de seguretat corresponents, de les quals cal informar aquestes persones autoritzades convenientment.
3. Mantenir a disposició del responsable la documentació que acredita que es compleix l'obligació que estableix l'apartat anterior.
4. Garantir la formació necessària en matèria de protecció de dades personals de les persones autoritzades per tractar dades personals.
5. Assistir al responsable del tractament en la resposta a l'exercici dels drets següents:
6. Accés
7. Rectificació
8. Supressió
9. Limitació del tractament
10. Portabilitat de dades
11. Oposició (així com els drets relacionats amb les decisions individuals automatitzades, inclosa la realització de perfils)

Quan les persones afectades exerceixin algun d’aquests drets davant l'encarregat del tractament, aquest ho ha de comunicar per correu electrònic a l'adreça del responsable del tractament indicada a la clàusula setena d’aquest acord d’encàrrec, juntament, si escau, amb altres informacions que puguin ser rellevants per resoldre la sol·licitud.

La comunicació s’ha de fer de forma immediata i en cap cas més enllà de l’endemà del dia hàbil en què s’ha rebut la sol·licitud, tenint en compte que si s’ha rebut en un dia no laborable, s’entendrà rebuda el primer dia laborable següent.

1. Dret d’informació

L'encarregat del tractament, en el moment de recollir les dades, ha de facilitar que el responsable informi dels tractaments de dades que es duran a terme en els termes establerts per la normativa vigent en matèria de protecció de dades personals.

1. Notificació de violacions de la seguretat de les dades

L'encarregat del tractament ha d’informar el responsable del tractament, sense dilació indeguda i en qualsevol cas abans de 24 hores des que tingui constància, de les violacions de la seguretat de les dades personals al seu càrrec de les quals tingui coneixement, juntament amb tota la informació rellevant per documentar i comunicar la incidència, per correu electrònic a l'adreça indicada a la clàusula setena d’aquest acord d’encàrrec.

Si se’n disposa, cal facilitar, com a mínim, la informació següent:

* 1. Descripció de la naturalesa de la violació de la seguretat de les dades personals, incloses, quan sigui possible, les categories i el nombre aproximat d'interessats afectats i les categories i el nombre aproximat de registres de dades personals afectats.
  2. Nom i dades de contacte del delegat de protecció de dades o d'un altre punt de contacte en el qual es pugui obtenir més informació.
  3. Descripció de les possibles conseqüències de la violació de la seguretat de les dades personals.
  4. Descripció de les mesures adoptades o proposades per posar remei a la violació de la seguretat de les dades personals, incloses, si escau, les mesures adoptades per mitigar els possibles efectes negatius.

Si no és possible facilitar la informació simultàniament, i en la mesura en què no ho sigui, la informació s’ha de facilitar de manera gradual sense dilació indeguda.

L’incompliment d’aquesta obligació és constitutiu d’una infracció (greu o lleu) i resta sotmès al règim sancionador previst al Títol IX de la LOPDGDD.

L'encarregat del tractament assistirà al responsable per tal que aquest comuniqui les violacions de la seguretat de les dades a l’Autoritat Catalana de Protecció de Dades (en endavant, APDCAT).

L'encarregat del tractament també assistirà al responsable perquè aquest pugui comunicar als interessats, sense dilació indeguda, les violacions de la seguretat de les dades, quan sigui probable que la violació suposi un alt risc per als drets i les llibertats de les persones físiques.

1. Donar suport al responsable del tractament a l’hora de fer les avaluacions d'impacte sobre la protecció de dades, quan escaigui.
2. Donar suport al responsable del tractament a l’hora de fer les avaluacions d'impacte sobre la protecció de dades, quan escaigui.
3. Posar a disposició del responsable tota la informació necessària per demostrar que compleix les seves obligacions, així com per permetre i contribuir a la realització d’auditories o les inspeccions que efectuïn el responsable o un altre auditor autoritzat pel responsable.
4. Aplicar, conjuntament amb el responsable del tractament, les mesures tècniques i organitzatives següents, per tal de garantir un nivell de seguretat apropiat al risc determinat per a cada tractament: *(enumeració de les mesures tècniques i organitzatives concretes que requereixen els tractaments que són objecte d’encàrrec)*

• .............

• .............

• .............

En tot cas, cal implantar mecanismes per:

1. Garantir la confidencialitat, integritat, disponibilitat i resiliència permanents dels sistemes i serveis de tractament.
2. Restaurar la disponibilitat i l'accés a les dades personals de forma ràpida, en cas d'incident físic o tècnic.
3. Verificar, avaluar i valorar, de forma regular, l'eficàcia de les mesures tècniques i organitzatives implantades per garantir la seguretat del tractament.
4. Pseudonimitzar i xifrar les dades personals, si escau.

Si s’ha dut a terme l’avaluació de l’impacte relativa a la protecció de dades, de la qual derivin mesures específiques, i/o si l’encarregat del tractament s’ha adherit a un codi de conducta o mecanisme de certificació per demostrar el compliment dels requisits de seguretat en matèria de protecció de dades *(indicar, en aquest cas, el codi de conducta, el segell, la certificació o l’estàndard on es defineixen les mesures aplicables)*, ha d’aplicar aquestes mesures.

També ha d’adoptar totes aquelles altres mesures que, tenint en compte el conjunt de tractaments que duu a terme, siguin necessàries per garantir un nivell de seguretat adequat al risc.

p) Designar, d’acord amb l’article 34 de la LOPDGDD, un delegat de protecció de dades

- si escau, d’acord amb la normativa de protecció de dades- i comunicar-ne la identitat i les dades de contacte al responsable.

1. Destinació de les dades:

Retornar al responsable del tractament les dades de caràcter personal i, si escau, els suports on constin, una vegada complerta la prestació del servei.

La devolució ha de comportar l'esborrat total de les dades existents en els equips informàtics utilitzats per l'encarregat.

No obstant això, l'encarregat pot conservar-ne una còpia, amb les dades degudament bloquejades, mentre es puguin derivar responsabilitats de l'execució de la prestació.

1. Subcontractació:

S’autoritza l’encarregat a subcontractar les prestacions objecte d’aquest encàrrec que comporten els tractaments següents: *(enumeració dels tractaments que poden ser objecte de subcontractació, si escau)*

• .............

• .............

• .............

Cal que l’encarregat sempre que ho comuniqui prèviament i per escrit al responsable, amb una antelació suficient, que en tot cas ha de ser de mínim vint dies a la data d’inici de la subcontractació. En aquesta comunicació, cal que l’encarregat indiqui els tractaments que pretén subcontractar i identifiqui de forma clara i inequívoca l'empresa subcontractista i les seves dades de contacte. La subcontractació requereix la conformitat expressa del responsable, per bé que es podrà dur a terme si el responsable no hi manifesta oposició en el termini de 10 dies des de la data de recepció de la comunicació.

El subcontractista, que també té la condició d'encarregat del tractament, està obligat igualment a complir les obligacions que aquest document estableix per a l'encarregat del tractament i les instruccions que dicti el responsable. Tanmateix, només queda obligat davant l’encarregat principal, que assumirà la responsabilitat total de l’execució de l’encàrrec.

Correspon a aquest encarregat inicial regular la nova relació, de manera que el nou encarregat quedi subjecte a les mateixes condicions (instruccions, obligacions, mesures de seguretat…) i amb els mateixos requisits formals que ell, pel que fa al tractament adequat de les dades personals i a la garantia dels drets de les persones afectades. Si el subcontractista ho incompleix, l'encarregat inicial continua sent plenament responsable davant el responsable pel que fa al compliment de les obligacions.

En tot cas, el responsable del contracte haurà d’estar informat de tota la cadena de subcontractació que facin les empreses adjudicatàries.

# **Obligacions del responsable del tractament**

Correspon al responsable del tractament:

1. Lliurar a l'encarregat les dades a les quals es refereix la clàusula segona d'aquest acord d’encàrrec.
2. Fer una avaluació de l'impacte sobre la protecció de dades personals de les operacions de tractament que ha d’efectuar l'encarregat, si fos preceptiu.
3. Fer les consultes prèvies que correspongui.
4. Vetllar, abans i durant tot el tractament, perquè l’encarregat compleixi la normativa en matèria de protecció de dades.
5. Supervisar el tractament, inclosa l’execució d’inspeccions i auditories.
6. Complir amb el dret d'informació dels afectats.

# **Drets del responsable del tractament:**

El responsable del tractament té dret a:

1. Obtenir de l’encarregat tota la informació que consideri necessària relativa a les dades i els tractaments que es descriuen a les clàusules primera i segona, per tal que pugui complir amb les seves obligacions com a responsable.
2. Obtenir l’assistència de l’encarregat per atendre les peticions i inspeccions de qualsevol autoritat de control quan els tractaments objecte d’aquelles siguin els que porta a terme l’encarregat.
3. Ser compensat per l’encarregat pels danys i perjudicis que suporti com a conseqüència de l‘incompliment de les obligacions de l’encarregat o dels seus subcontractats.

# **Comunicacions i notificacions**

1. Les comunicacions adreçades al responsable del tractament s’enviaran a:

Via Laietana 33, 6-1, 08003 Barcelona.

1. Les comunicacions adreçades a l’encarregat del tractament s’enviaran a :

*(determinar per l’encarregat adreça postal i correu electrònic)*

1. Les comunicacions en els casos de vulneracions de seguretat s’adreçaran, amb còpia al responsable funcional de què es tracti, a l’adreça electrònica següent:

[registre.dades@fmc.cat](mailto:registre.dades@fmc.cat)

|  |  |
| --- | --- |
| Per part de l’empresa responsable del tractament | Per part de l’FMC, el responsable del tractament de dades |
| Nom, cognom i càrrec | Nom, cognom i càrrec |